PolyAgent/wiki_georgian_en_parallel_20231101 huggingface dataset:
ნაკურალეშის წმინდა გიორგის ეკლესია

ნაკურალეშის წმინდა გიორგის ეკლესია
ნაკურალეშის ეკლესია — ეკლესია ლეჩხუმში, რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში სოფ. ნაკურალეშის სასაფლაოს ტერიტორიაზე. ეკლესია დარბაზულ ნაგებობას წარმოადგენს. აშენებულია ყორე ქვით. შიგნიდან და გარედან ეკლესია შელესილია. ფასადები სრულიად მოკლებულია მორთულობას. ეკლესიის შიდა, მაღალი და ხალვათი სივრცე კამარით არის დასრულებული. საკურთხეველი განათებულია სამი სარკმლით. იგი ღრმაა და უსწორო მოხაზულობის.
ეკლესიის კედლები შიგნით მთლიანად დაფარულია მხატვრობით, რომელმაც დღემდე მცირე დაზიანებებით მოაღწია. მხატვრობა XVII საუკუნის ქართული მონუმენტური ფერწერის საინტერესო ნიმუშს წარმოადგენს. რელიგიური სიუჟეტების ამსახველი სცენები ტრადიციული სქემის მიხედვით არის განლაგებული. საკურთხევლის კონქში წარმოდგენილია ღვთისმშობელი ყრმით, დაბლა ზიარების სცენაა, ქვედა რიგში ჩვეულებისამებრ ეკლესიის მამათა ფიგურებია. დანარჩენი კედლების ზედა რეგისტრები საუფლო სცენებს აქვს დათმობილი. ისინი სამხრეთიდან დასავლეთისაკენ ასეთი თანმიმდევრობით იკითხება: „ხარება“, „შობა“, „ნათლისღება“, „მირქმა“,„ფერისცვალება“, „იერუსალიმში შესვლა“, „ჯვარცმა“, „ჯოჯოხეთის წარმოტყვევნა“ და „ამაღლება“. დასავლეთ კედლის ქვედა ნაწილში წმინდა გიორგის შეპყრობაა გამოსახული, ხოლო მარცხნივ წმინდა გიორგის მიერ გველეშაპის განგმირვა.
განსაკუთრებით შთამბეჭდავია ჩრდილოეთ და სამხრეთ კედლის ქვედა რიგში, მთელი ტანით წარმოდგენილი დიდი ფიგურების მწკრივი: "მთელი სახლობა ჩიქვანთა გვარისა,რომლიდგანაც მომდინარეობენ უკანასკნელნი სამეგრელოს დადიანები რომლებსაც მათი ვინაობის აღმნიშვნელი მხედრული წარწერები ახლავს. ჩრდილოეთ კედელზე მღვდელმთავარი „საყდრის ამის აღმაშენებელი ჭყონდიდელი ჩიქოვანი გაბრიელ“ არის გამოხატული ეკლესიის მოდელით ხელში. მის მარცხნივ — ახალგაზრდა მღვდელმთავარი „ცაგერელი ჩიქუანი სვიმონ“ და ცოლ–ქმარნი: „ჩიქუანი ბაკა და ჩარკვიანის ქალი ხვარამზე“. „ლეჩხუმისა და სალიპარტიანოს პატრონი, ოდიშის თავადი... ჩიქუანი ბატონი კაცია“ გამოსახულია სამხრეთის კედელზე. აქვეა მისი მეუღლე,„ქართლისა ერისთავთ–ერისთავის ასული ბატონი თამარ“. გვერდით კი ქაიხოსრო ჩიქვანისა და ლაშხიშვილის ქალის, ქეთევანის პორტრეტებია. ფრონტალურად მდგომი ფიგურები ვედრების პოზაში არიან გამოსახული.
ეკლესია მოხატული ყოფილა არა მხოლოდ შიგნით, არამედ გარედანაც. ფასადის ამგვარი გაფორმების ერთეული ნიმუშებია მოღწეული. დასავლეთი კედლის ზედა ნაწილში მოთავსებული სცენა თითქმის წაშლილია. იგი საიდუმლო სერობას უნდა გამოსახავდეს.
ცაგერის მხარეთმცოდნეობის მუზეუმში ინახება ხის, ორფრთიანი, ლამაზად მოჩუქურთმებული კარი, რომელიც ნაკურალეშის ეკლესიიდან არის გადმოტანილი.
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ლიტერატურა
დ. ბერძენიშვილი, ი. ბანძელაძე, მ. სურამელაშვილი, ლ. ჭურღულია, ლეჩხუმი, თბ., 1983.
რესურსები ინტერნეტში
ნაკურალეშის ეკლესია,﻿ საქართველოს ისტორიულ ძეგლთა ბიბლიოგრაფიული ლექსიკონი.
სქოლიო
ცაგერის მუნიციპალიტეტის ტაძრები
ეროვნული მნიშვნელობის კატეგორიის კულტურის უძრავი ძეგლები
ევროპის უნივერსიტეტების ასოციაცია

ევროპის უნივერსიტეტების ასოციაცია (ეუა; (ინგლ. The European University Association, EUA) ― 48 ქვეყნის 800-ზე მეტი უმაღლესი საგანმანათლებლო დაწესებულების ასოციაცია. წარმოადგენს ფორუმს უმაღლესი განათლებისა და კვლევითი პოლიტიკის შესახებ ინფორმაციის გაცვლისა და ურთიერთთანამშრომლობის ფორუმს. ასოციაციის წევრები არიან სამეცნიერო-კვლევით საქმიანობაში, რექტორთა ეროვნულ ასოციაციებსა და სხვა ორგანიზაციებში ჩართული ევროპის უნივერსიტეტები.
ევროპის უნივერსიტეტების ასოციაცია 2001 წლის 31 მარტს სალამანკაში ევროპის უნივერსიტეტების ასოციაციისა და ევროკავშირის რექტორთა კონფერენციის კონფედერაციის შერწყმით ჩამოყალიბდა.
ევროპის უნივერსიტეტთა ასოციაციაში საქართველოს უმაღლესი სასწავლებლებიდან გაწევრიანებული არიან:
იხილეთ აგრეთვე
ევროპის უნივერსიტეტი (მრავალმნიშვნელოვანი)
ბოლონიის პროცესი
რესურსები ინტერნეტში
Official website
Mission and activities, Statutes
List of Member Universities
Board members
ორგანიზაციები დაარსებული 2001 წელს
Sondor District

Sondor District is one of eight districts of the province Huancabamba in Peru.
References
ბრეგაძე

ბრეგაძე
საკუთარი სახელი ბრეგაძე შეიძლება აღნიშნავდეს ერთ-ერთ შემდეგ პიროვნებათაგანს:
აკაკი ბრეგაძე — ისტორიკოსი, პოლიტიკოსი
ალექსანდრე ბრეგაძე — ფიზიოლოგი, ზოოფსიქოლოგი
ბიძინა ბრეგაძე — პოლიტიკოსი
გრიგოლ ბრეგაძე — ისტორიკოსი
გურამ ბრეგაძე — რეჟისორი, მსახიობი
იოსებ ბრეგაძე — რევოლუციური მოძრაობის მონაწილე, საბჭოთა სამხედრო მეთაური
კონსტანტინე ბრეგაძე — ფილოლოგი
ლევან ბრეგაძე — ჟურნალისტი, კრიტიკოსი
ნელი ბრეგაძე — ეთნოლოგი
ოთარ ბრეგაძე — ექიმი, სტომატოლოგი
რატი ბრეგაძე — პოლიტიკოსი, სახელმწიფო მოხელე
სანდრო ბრეგაძე — პოლიტიკოსი
ქართული გვარები
Dakatia River

Dakatia River
The Dakatia River is a river of Bangladesh and India. The length of the Dakatia is about . It enters Bangladesh from Tripura. After re-entering India from Comilla District, it joins the Meghna River at Chandpur borostation molehead. It is in Chandpur.
Early history
The first tributary that the Meghna receives after entering Noakhali is the Dakatia river. "It is the combination of several hill streams via Sonaichari, Pagli Boaljar and Kakri, etc., originating from Tippera Hills. After traversing a distance of about 6 miles in the south it bifurcates at Latitude 230.21" and Longitude 910 31 '. The left hand branch follows a sinuous course in the south till it meets little Feni River, whereas the right hand branch flows in the south-west and north-west up to Hajiganj where Boa1juri river meets it on the right bank. Before taking an abrupt turn to the south at about 15 miles down Hajiganj the river throws off a channel, known as Chandpur Nullah which falls into the Meghna and the river following a meandering course drops into Meghna at Hazimara."
Dakatia was formerly a most important channel for trade. It is still navigable in the lower region by country boats during the monsoon season. The upper region is navigable throughout the year. There are three gauging stations on Dakatia river at Hajiganj, Raipur and Hazimara.
References
Rivers of Bangladesh
Rivers of Chittagong Division
International rivers of Asia
არსიკოლიარი

არსიკოლიარი — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ტოლედოს პროვინციის ტორიხოსის კომარკის შემადგენლობაში. ფართობი — 31 კმ². მოსახლეობა — 908 კაცი (2020 წ.).
იხილეთ აგრეთვე
ტოლედოს მუნიციპალიტეტები
რესურსები ინტერნეტში
არსიკოლიარის მუნიციპალიტეტის ოფიციალური საიტი
სქოლიო
ტოლედოს მუნიციპალიტეტები
გუპტას იმპერია

გუპტას იმპერია (სანსკრ.: गुप्) — ინდოეთის უძლიერესი სახელმწიფო IV-VI საუკუნეებში, რომელიც ცივილიზაციის ერთ-ერთ უდიდეს ცენტრს წარმოადგენდა აზიაში. მისი დამაარსებელი იყო ჩანდრაგუპტა I. გუპტას პერიოდი ხასიათდება ინდოეთის დიდი კულტურული და ეკონომიკური აღმავლობით. განსაკუთრებით განვითარდა არქიტექტურა, რომელიც ძირითადად წარმოდგენილი იყო ტაძრებითა და სასახლეებით. ქვეყნის დიდ გამგებელზე - მაჰარაჯაზე იყვნენ დამოკიდებულნი მრავალრიცხოვანი მთავრები - რაჯები. გუპტას დინასტიის დროს წარმოიშვა ე.წ. მეფის ვაჟების წოდება. ისინი მთელი სიცოცხლის მანძილზე სამხედრო სამსახურში იყვნენ, რისთვისაც გასამრჯელოდ იღებდნენ მიწის განსაზღვრულ ნაკვეთს მასზე მცხოვრები გლეხებითურთ. გუპტას მეფეებს სავაჭრო, დიპლომატიური და კულტურული ურთიერთობა ჰქონდათ სასანურ ირანთან, ჩინეთთან.
გუპტას პერიოდში გაბატონებული რელიგია იყო ბრაჰმანიზმი. ბევრი მიმდევარი ჰყავდა ბუდიზმსაც. ბრაჰმანიზმის ახალი ფორმაა ინდუიზმი, რომელიც VI-VII საუკუნეებში ჩამოყალიბდა.
V საუკუნის ბოლოს და VI საუკუნის დასაწყისში გუპტას სახელმწიფოს მომაკვდინებელი დარტყმა მიაყენეს მეზობელმა ტომებმა. ამას ზედ დაერთო ქვეყნის შიდა აშლილობა და VI საუკუნის შუა ხანებისთვის გუპტას სახელმწიფომ არსებობა შეწყვიტა.
გუპტას იმპერიის პერიოდში მხატვრებმა და ხელოსნებმა მაღალ ხელოვნებას მიაღწიეს ლითონის დამუშავებაში. ქალაქ დელიში დღემდეა შემორჩენილი რკინის სვეტი, რომლის დამზადებას IV საუკუნის ბოლოსა და V საუკუნის დასაწყისს მიაკუთვნებენ. წვიმისა და მზის ზემოქმედების მიუხედავად მას ჟანგიც კი არ მოსდებია.
გუპტების დინასტიის მეფეები
შრი-გუპტა (275—300)
გჰატოტკაჩა (300—320)
ჩანდრაგუპტა I (320—350)
სამუდრაგუპტა (350—376)
ჩანდრაგუპტა II (376—415)
კუმარაგუპტა I (415—455)
სკანდაგუპტა (455—470)
კუმარაგუპტა II (470—475)
ბუდჰაგუპტა (475—500)
ვაინიაგუპტა (500—515)
ნარასიმჰაგუპტა (515—530)
კუმარაგუპტა III (530—540)
ვიშნუგუპტა (540—550)
რესურსები ინტერნეტში
გუპტას იმპერია
Frontline Article on Gupta Period Art
Regents Prep:Global History:Golden Ages:Gupta Empire
სქოლიო
აზიის ყოფილი იმპერიები
სახელმწიფოები ინდოეთის ისტორიაში
Annenkirche, Saint Petersburg

Annenkirche, Saint Petersburg
St. Anne's Church (Annenkirche in German; церковь Святой Анны in Russian) is a Lutheran church in Saint Petersburg, Russia. It was built in 1775-1779 by Georg Friedrich Veldten for the German community in a Neoclassical style with Ionic columns.
After the church was closed in 1935 by the Soviet regime, architect Alexander Gegello had it transformed into a cinema (called Spartak). At the beginning of the 21st century a nightclub opened inside the building and it was damaged by a fire. The building was fully restored for its original purpose in 2012-2013 by the Evangelical Lutheran Church of Ingria, its new owner.
Every Sunday morning, there is a worship service in Russian, and during the school year there is a service in English. Several rooms in the building house exhibitions by modern painters.
External links
Annenkirche in English
Lutheran churches in Saint Petersburg
Religious buildings and structures completed in 1779
Cultural heritage monuments of federal significance in Saint Petersburg
Neoclassical church buildings in Russia
ანანურის ბრძოლა

ანანურის ბრძოლა — ბრძოლა ქსნისა და არაგვის საერისთავოების ჯარებს შორის 1739 წელს. დასრულდა შანშე ქსნის ერისთავის მიერ ანანურის აღებით, გადაწვითა და არაგვის ერისთავთა დაღუპვით.
შანშე ქსნის ერისთავის ანანურზე გალაშქრების უშუალო მიზეზი გახდა მისი რუსეთში ლტოლვილობის დროს მისი ძმის, იასე ყულარაღასის მეუღლის, ქეთევანის დატყვევება და გაუპატიურება ბარძიმ არაგვის ერისთავის ძმის, უთრუთის მიერ. სამშობლოში დაბრუნებულმა შანშემ 12000 ლეკი დაიქირავა და შურისძიების მიზნით ანანურს ალყა შემოარტყა. ბარძიმმა და უთრუთმა მომხდურებს ძლიერი წინააღმდეგობა გაუწიეს, მაგრამ მოალყეების მიერ წყალსადენის გადაკეტვის შემდეგ ციხის დამცველებს გაუჭირდათ. ბარძიმმა შანშესგან უვნებლობის ფიცი მიიღო და დანებდა, უთრუთი კი კოშკ „შეუპოვარში“ გამაგრდა და ბრძოლა განაგრძო. განრისხებულმა შანშემ ბარძიმი სიკვდილით დასაჯა, შემდეგ ანანურის ციხეში შეიჭრა, მონასტერი აიკლო და კოშკი გადაწვა. უთრუთი, მისი ოჯახი და თანმხლები პირები ხანძარმა იმსხვერპლა.
ბრძოლის შემდეგ არაგველებმა კოშკი ამოქოლეს და დაღუპულთა სამარხად აქციეს. 1939 წელს კოშკი არქეოლოგებმა გახსნეს; ნახანძრალი სავსე აღმოჩნდა დიდებისა და ბავშვების დამწვარი ძვლებით, იარაღითა და სხვადასხვა საყოფაცხოვრებო ნივთით.
ლიტერატურა
გვრიტიშვილი დ. ურთიერთობა ქსნისა და არაგვის ერისთავებს შორის. მასალები საქართველოსა და კავკასიის ისტორიისათვის. თბ., 1951 წ. ნაკვ. 19. გვ.46-47.
ალ ჯამბაკურ-ორბელიანი. მეფის ირაკლი მეორის ცოტცოტა ანბები, ანუ ზოგიერთი მაშინდელი პირნი. კაკაბაძე ს. წერილები და მასალები საქართველოს ისტორიისათვის. წ. 1. თბ., 1914. გვ.46-47.
ზაქარაია პ. საქართველოს ძველი ციხესიმაგრეები. თბ., 1988. გვ.92.
ქეთევან ჩოლოყაშვილი - იესე ყულარაღასისი მეუღლე : (დაახლოებით 170?-1780) // ქსნის ერისთავიანთ ქალები : წ.1 : XIV-XIX სს. / ვიტალი ქენქაძე. - თბილისი, 2014. - ISBN 978-9941-0-7200-0. - გვ.18-22
საქართველოს ბრძოლები
1739
Camponotus sommeri

Camponotus sommeri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
Fairchild Semiconductor

Fairchild Semiconductor International, Inc. — ნახევრად გამტარების მწარმოებელი ამერიკული კომპანია, რომელიც იქცა პიონერად ტრანზისტორების და ინტეგრირებული მიკროსქემების წარმოებაში. დაარსდა 1957 წლის 1 ოქტომბერს, როგორც Fairchild Camera and Instrument-ის დივიზია, ქალაქ სან-ხოსეში, კალიფორნიაში.
1959 წელს კომპანიის 8 დამფძუნებლიდან ერთ-ერთმა, კერძოდ, რობერტ ნოისმა შექმნა პირველი ინტეგრირებული მიკროსქემა. ამ შემთხვევამდე ნახევარი წლით ადრე, ჯეკ კილბიმ, Texas Instruments-დან შეიმუშავა გერმანიუმის ინტეგრირებული სქემა. თუმცა ნოისის მოდელი უფრო სასარგებლო აღმოჩნდა მასიური წარმოებისთვის. სწორედ ის გამოიყენება თანამდეროვე ჩიპებში.
1960-იან წლებში კომპანია გახდა ერთ-ერთი წამყვანი ოპერაციული გამაძლიერებლების და სხვა ანალოგური ინტეგრალური სქემების წარმოებაში. მაგრამ, ამავე დროს, Fairchild Camera and Instrument-ის ახალმა განყოფილებამ დაიწყო Fairchild Semiconductor-ის მოქმედებების თავისუფლების შეზღუდვა, რამაც გამოიწვია შიდა კონფლიქტი. შედეგად, „რვიანის“ წევრები და სხვა გამოცდილი თანამშრომლები წავიდნენ Fairchild-დან და დააარსეს საკუთარი კომაპანიები. 1968 წელს რობერტ ნოისმა და გორდონ მურმა თავი გაითავისუფლეს და დააარსეს Intel. ამ დროისთვის Fairchild-ში რჩებოდა მცირე რაოდენობით გამოცდილი მეცნიერი და ინჟინერი.
1975 წელს კომპანიამ გამოსცა 8 ბიტიანი პროცესორი Fairchild F8, თუმცა მას არ მოჰყოლია რაიმე სახის კომერციული წარმატება. აღნიშნული პროცესორი გამოიყენეს Fairchild-ის მიერ შექმნილ სათამაშო კონსოლ Video Entertainment System-ში (VES), რომელსაც მოგვიანებით გადაერქვა სახელი Channel F-ით. ეს იყო პირველი კონსოლი, რომელიც გამოიყენებდა მიკროპროცესორს და ცვლად სათამაშო კარტრიჯს. თავდაპირველად სისტემამ მიაღწია წარმატებას, მაგრამ Atari 2600-ის გამოცემის შემდეგ, კონკურენცია ვერ გაუწია და მისი წარმოება შეწყდა.
1979 წელს Fairchild შეიძინა Schlumberger-მა, ხოლო 1987 წელს მიყიდა National Semiconductor-ს,. მაგრამ 1997 წელს ის გამოეყო ამ უკანასკნელს და იქცა დამოუკიდებელ კომპანიად, შტაბ-ბინით მენში. 1999 წელს მისი აქციები მოექცა ნიუ-იორკის საფონდო ბირჟაზე. 2016 წლის სექტემბერში ის შეისყიდა ON Semiconductor-მა 2.4 მილიარდი დოლარის სანაცვლოდ.
რესურსები ინტერნეტში
Fairchild Semiconductor-ის ისტორია.
სქოლიო
აშშ-ის მწარმოებელი კომპანიები
ნახევრად გამტარების მწარმოებელი კომპანიები
1957 წელს დაარსებული კომპიუტერული კომპანიები
1957 წელს დაარსებული ელექტრონული კომპანიები
1957 წელს დაარსებული ამერიკული კომპანიები
1957 წელს დაარსებული კომპანიები
ბენედიქტე ბალავაძე

ბენედიქტე ბალავაძე
ბენედიქტე კონსტანტინეს ძე ბალავაძე (დ. 25 ივნისი [ძვ. სტ. 12 ივნისი], 1909, სოფ. ღანირი, ახლანდელი სამტრედიის მუნიციპალიტეტი — გ. 26 მარტი, 2010, თბილისი) — ქართველი გეოფიზიკოსი. საქართველოს მეცნიერებათა აკადემიის აკადემიკოსი(1974; წევრ-კორესპონდენტი 1967). ფიზიკა-მატემატიკის მეცნიერებათა დოქტორი (1955), პროფესორი (1956), საქართველოს მეცნიერების დამსახურებული მოღვაწე (1962).
ბიოგრაფია
1931 წელს დაამთავრა თსუ ფიზიკა-მათემატიკის ფაკულტეტი, 1931-1932 მუშაობდა საქართველოს მძიმე მრეწველობის სახალხო კომისარიატში, თბილისის გეოფიზიკის ობსერვატორიაში (მონაწილეობდა სსრკ გენერალურ მაგნიტურ აგეგმვაში). 1933-იდან - საქართველოს მეცნიერებათა აკადემიის გეოფიზიკის ინსტიტუტში. 1951-1953, 1972-1987 იყო ამავე ინსტიტუტის დირექტორი. 1987-იდან ინსტიტუტის დირექციის მრჩეველია. 1968-1976 იყო თსუ-ის ძიების გეოფიზიკის მეთოდების კათედრის გამგე, 1976-1989 - გეოფიზიკის კათედრის გამგე.
ბალავაძის შრომები ეხება დედამიწის ქერქის აგებულებისა და სასარგებლო წიაღისეულის გრავიმეტრიული შესწავლის მეთოდების დამუშავებას, სიმძიმის ძალის პირდაპირი და შებრუნებული ამოცანების ამოხსნას, კავკასიის ტერიტორიისა და მიმდებარე ზღვების აკვატორიების გრავიტაციული ველის გამოკვლევას. ამ რეგიონის დედამიწის ქერქის და ზედა მანტიის აგებულებისა და ფიზიკური თვისებების, დედამიწის ქერქის მიმოქცევითი დეფორმაციებისა და დინამიკის შესწავლას. დაჯილდოებულია წითელი დროშის ორდენით და მედლებით. მიღებული აქვს საქართველოს სახელმწიფო პრემია (1994).
ლიტერატურა
სქოლიო
საქართველოს მეცნიერებათა ეროვნული აკადემიის აკადემიკოსები
ქართველი გეოფიზიკოსები
წითელი დროშის ორდენის კავალრები
სამტრედიის მუნიციპალიტეტში დაბადებულები
ავსტრალია 1936 წლის ზაფხულის ოლიმპიურ თამაშებზე

ავსტრალია 1936 წლის ზაფხულის ოლიმპიურ თამაშებზე
ავსტრალიამ ზაფხულის ოლიმპიურ თამაშებზე მერვედ 1936 წელს, გერმანიის დედაქალაქ ბერლინში იასპარეზა. ამ თამაშებზე მათ მხოლოდ ერთი ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1936 წლის ზაფხულის ოლიმპიურ თამაშებზე
ავსტრალია ზაფხულის ოლიმპიურ თამაშებზე
ოკეანეთის ქვეყნები ზაფხულის ოლიმპიურ თამაშებზე
ალქიოი (პოსოფის რაიონი)

ალქიოი (პოსოფის რაიონი)
ალქიოი — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 87 კილომეტრში, ხოლო რაიონის ცენტრ პოსოფიდან 6 კილომეტრში. 2019 წლის მონაცემებით სოფელში 154 ადამიანი ცხოვრობს.
სოფლის ძველი ისტორიული, ქართული სახელწოდებაა ალი.
იხილეთ აგრეთვე
ალის წმინდა გიორგის მონასტერი
სქოლიო
პოსოფის რაიონის სოფლები
ნოვა-სერანა

ნოვა-სერანა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 732 მეტრზე. მიეკუთვნება მინას-ჟერაისის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ დივინოპოლისის შემადგენლობაში.
2010 წლის მონაცემებით, მოსახლეობა 73 699 ადამიანს შეადგენდა, მოსახლეობის სიმჭიდროვე 261 კმ²-ზე. ფართობი 282 369 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Crassispira verbernei

Crassispira verbernei — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ბრაზილიის დროშა

ბრაზილიის დროშა — ბრაზილიის სახელმწიფო სიმბოლო გერბსა და ჰიმნთან ერთად. შეიცავს დიდ მწვანე მინდორს, რომლის ცენტრშიც მოთავსებულია ყვითელი რომბი. ყვითელი რომბის შიგნით მოთავსებულია ლურჯი წრე, რომელშიც გაბნეულია 27 სხვადასხვა ზომის ხუთქიმიანი ვარსკვლავი, რომლებიც გამოსახავენ სამხრეთ ნახევარსფეროს ხუთ სხვადასხვა თანავარსკვლავედს. ლურჯ წრეს გასდევს თეთრი ლენტი, რომელზეც მწვანე ასოებით აწერია ბრაზილიის ეროვნული დევიზი: Ordem e Progresso (წესრიგი და განვითარება).
თანამედროვე დროშა მიღებული იქნა 1889 წლის 19 ნოემბერს. ძირითადი კონცეფცია ეკუთვნის რაიმუნდო ტეშეირა მენდესს, მიგელ ლემოსსა და მანუელ ფერეირა მენდესთან ერთად. ნახატი შეასრულა დესიო ვილიარესმა. დროშის ამჟამინდელმა ვარიანტმა, თავდაპირველთან შედარებით განიცადა რამდენიმე მცირე ცვლილება. საბოლოო ცვლილება შეიტანეს 1992 წლის 12 მაისს.
იხილეთ აგრეთვე
ბრაზილიის გერბი
ბრაზილიის ჰიმნი
სამხრეთ ამერიკის დროშები
რესურსები ინტერნეტში
ბრაზილიის დროშა
ბრაზილიის ეროვნული სიმბოლოები
მსოფლიოს ქვეყნების დროშები
კასტანიეტები

კასტანიეტები — დასარტყამი მუსიკალური ინსტრუმენტი. შედგება ორი ჩაზნექილი ფირფიტისაგან, რომლებიც ერთმანეთს ზედა ნაწილში უკავშირდება ზონარით. ფირფიტები ტრადიციულად მზადდება მყარი ხისაგან, თუმცა ბოლო წლებში სულ უფრო მეტად გამოიყენება პლასტიკური მინა. კასტანეტები გავრცელებულია ესპანეთში, სამხრეთ იტალიაში და ლათინურ ამერიკაში.
ასეთი მარტივი მუსიკალური ინსტრუმენტები, შესაფერისი რიტმული ცეკვისა და სიმღერის თანხლებით, გამოიყენებოდა ჯერ კიდევ ძველ ეგვიპტეში და ძველ საბერძნეთში.
მსოფლიო კულტურაში კასტანიეტები ასოცირდება ესპანურ მუსიკასთან, განსაკუთრებით ესპანეთის ბოშების, ფლამენკოს სტილსა და ა.შ. კასტანიეტები ხშირად გამოიყენება კლასიკურ მუსიკაში „ესპანური კოლორიტის“ შექმნის მიზნით (მაგალითად, ჟორჟ ბიზეს „კარმენი“).
რესურსები ინტერნეტში
Practicopedia.com
Partes de las castañuelas
Escuela y companía de Danza Flamenca y Afines
Mar Bezana, Concertista de Castañuelas y Bailarina
Emma Maleras: Las Castañuelas, la grandeza de un pequeño instrumento (Idioma: Catalán)
დასარტყმელი საკრავები
ვილჰელმ II (გერმანიის იმპერია)

ვილჰელმ II (გერმანიის იმპერია)
ვილჰელმ II (ფრიდრიხ ვილჰელმ ალბერტ ვიქტორ ფონ ჰოენცოლერნი, გერმ. Friedrich Wilhelm Albert Victor von Hohenzollern) (დ. 27 იანვარი, 1859, ბერლინი, გერმანია — გ. 4 ივნისი 1941, დოორნი, ნიდერლანდები) — გერმანიის კაიზერი და პრუსიის მეფე 1888–1918 წლებში.
ლიტერატურა
.
.
რესურსები ინტერნეტში
Historical film documents on Wilhelm II from the time of World War I
გერმანიის იმპერატორები
პრუსიის მეფეები
დაბადებული 27 იანვარი
დაბადებული 1859
გარდაცვლილი 4 ივნისი
გარდაცვლილი 1941
ტახტიდან გადამდგარი მონარქები
Growing Up

Growing Up არის პიტერ გებრიელის 2003 წლის სინგლი ალბომიდან Up. ეს არის მესამე სინგლი ამ ალბომიდან. იგი ასევე სრულდებოდა მუსიკოსის ტურის Growing Up მსვლელობისას - ასეთ მომენტში პიტერი ჯდებოდა გიგანტურ პლასტიკურ გამჭვირვალე სფეროში და მისი აქეთ-იქით ტრიალით დადიოდა სცენაზე.
სიმღერების სია
Growing Up - რადიოს ვერსია 3:08
Growing Up - ალბომის ვერსია 7:33
Growing Up - ტრენტ რეზნორის რემიქსი 6:29
2003 წლის სინგლები
პიტერ გებრიელის სიმღერები
ჯანფრანკო ძოლა

ჯანფრანკო ძოლა (დ. 5 ივლისი, 1966) — იტალიელი საფეხბურთო მწვრთნელი და ფეხბურთელი.
ჯანფრანკო ძოლა, დაიბადა 1966 წელს ოლენაში, იტალია. ძოლა 1996 წელს, ჩელსის მწვრთნელმა რუდ გულიტმა შეიძინა პარმადან 4.5 მილიონ ფუნტად. ჩელსიში იტალიელმა შვიდი ბრწყინვალე სეზონი ჩაატარა, 297 მატჩი გაიტანა 80 გოლი. 1998 წლის თასების თასის ფინალში, დენის უაიზის ბრწყინვალე გადაცემის შემდეგ, ძოლას სულ რაღაც ერთი შეხები დასჭირდა იმისათვის, რომ ბურთი შტუდგარტის კარში მოეთავსებინა. ასევე საკულტო მომენტია მის კარიერაში გოლი ნორვიჩის წინააღმდეგ. ძოლამ ჩელსი 2006 წელს დატოვა. იტალიის ნაკრებში ჩატარებული აქვს 35 მატჩი, გატანილი აქვს ათი გოლი.
რესურსები ინტერნეტში
პროფილი
Алексей Малиновский.— статья о Джанфранко Дзоле
იტალიელი ფეხბურთელები
დაბადებული 5 ივლისი
დაბადებული 1966
კორტოხის უღელტეხილი

კორტოხის უღელტეხილი — უღელტეხილი საქართველოში, იმერეთისა და შიდა ქართლის მხარეებში, საჩხერისა და ხაშურის მუნიციპალიტეტების საზღვარზე. მდებარეობს ლიხის ქედზე, მდინარე სურამულის მარცხენა შენაკადის — ჭერათხევის ზემო დინებისა და ყვირილის მარცხენა შენაკადის — ძირულის წყალგამყოფზე. სიმაღლე 1130 მ. აგებულია პალეოზოური გრანიტოიდებით. კორტოხის მიდამოები შემოსილია მუხნარ-რცხილნარ-წიფლნარით. კორტოხზე გადადის საცალფეხო გზა ხაშურის მუნიციპალიტეტიდან საჩხერის მუნიციპალიტეტში.
ლიტერატურა
იმერეთის მხარის უღელტეხილები
შიდა ქართლის მხარის უღელტეხილები
დასავლეთი ნორთუოლის ფირნი

დასავლეთი ნორთუოლის ფირნი — მყინვარი კუნძულ ახალ გვინეაზე, ცენტრალური პაპუის პროვინციაში, ინდონეზიაში. მდებარეობს სუდირმანის ქედზე, ზღვის დონიდან დაახლოებით 4600–4750 მ სიმაღლეზე. გაწოლილია მწვერვალ ნგა-პულუდან ჩრდილო-დასავლეთით 3 კმ-ში და მწვერვალ ჯაიადან 5 კმ-ში. დასავლეთი ნორთუოლის ფირნი ამჟამად სრულიად გამდნარია. 2002 წლის მდგომარეობით მისი ფართობი შეადგენდა 0.28 კმ²-ს.
1936–1962 წლებს შორის ერთიანი ნორთუოლის ფირნი დაიშალა რამდენიმე ცალკეულ მყინვარად, რომელთა შორის უდიდესი იყო დასავლეთი ნორთუოლის ფირნი და აღმოსავლეთი ნორთუოლის ფირნი. 2004 წელს IKONOS-ის სატელიტური ფოტოსურათებით დადგინდა, რომ 2000 წლიდან 2002 წლამდე პერიოდში დასავლეთ ნორთუოლის ფირნმა დაკარგა თავისი ზედაპირის ფართობის 19.4%. 2010 წელს დადგინდა, რომ მწვერვალ ჯაიას მყინვარების ყინულის სისქე 32 მ უდრიდა და წელიწადში 7 მ-ით თხელდებოდა. შედეგად, გამოითქვა აზრი 2015 წლამდე მათი სრულად გაქრობის შესახებ. მართლაც, 2017 წელს ან უფრო ადრე დასავლეთი ნორთუოლის ფირნი სრულიად გაქრა. დასავლეთი ნორთუოლის ფირნი დაახლოებით 5,000 წლის წინათ წარმოქმნილი ყინულქუდის ნარჩენია, რომლის ფართობი 1850 წლისთვის შეადგენდა დაახლოებით 20 კმ²-ს. სულ მცირე, ერთი ადრინდელი ყინულქუდი აგრეთვე არსებობდა ამ რეგიონში 15,000–7,000 წლის წინ.
სქოლიო
ინდონეზიის მყინვარები
დიჰიდროქსიბენზოლები

დიჰიდროქსიბენზოლები — ორგანული ნაერთები, რომლებიც შედგებიან ბენზოლის ბირთვისა და მასზე მოთავსებული ორი ჰიდროქსილის ჯგუფისგან. დიჰიდროქსიბენზოლები სულ სამი იზომერის სახითაა. ესენია: 1,2-დიჰიდროქსიბენზოლი (ორთო იზომერი), ცნობილია როგორც კატექოლი; 1,3-დიჰიდროქსიბენზოლი (მეტა იზომერი), ცნობილია როგორც რეზორქინოლი; 1,4-დიჰიდროქსიბენზოლი (პარა იზომერი), ცნობილია როგორც ჰიდროქინონი. ყველა დიჰიდროქსიბენზოლი არის უფეროდან თეთრამდე ფერის, ოთახის ტემპერატურის და ჩვეულებრივი წნევის პირობებში მყარი ნივთიერება. სამივე იზომერის ფორმულაა C_6H_6O_2.
სქოლიო
ორგანული ნაერთები
ჩხოროწყუს ისტორიული მუზეუმი

ჩხოროწყუს ისტორიული მუზეუმი – მუზეუმი ჩხოროწყუს მუნიციპალიტეტში, დაარსდა 1978 წელს.
მუზეუმში დაცულია არქეოლოგიური გათხრების შედეგად მოპოვებული და შემთხვევით ნაპოვნი მასალა, რომელთა ქრონოლოგიური ჩარჩოები საზოგადოების განვითარების ყველა ძირითად საფეხურს მოიცავს: პალეოლითის, ნეოლითის (ქვის ხელცულები, ნაჯახები, სატეხი ქვები), ადრეული, შუა და გვიანი ბრინჯაოს (კოლხური ცულები, თოხები, შუბისპირები) და სხვა საბრძოლო იარაღები, ბრინჯაოს ზოდები, კერამიკული ნაწარმი, ძვ. წ. IX-VIII-VI სს-ის სარდიონის, პასტის, აქატია, იაშმის, გიშრის, მინის მძივები, ამავე პერიოდის ქვევრსამარხები) ხანა. ნუმიზმატიკური ძეგლებიდან აღსანიშნავია ქართული, რომაული, ბიზანტიური, თურქული, რუსული მონეტები. გვიანფეოდალური ხანის ძეგლებიდან: XV-XVI სს. საეკლესიო წიგნები, ბეჭდები, ხელნაწერები,ხატები, ეკლესიების ორნამენტიანი ქვები, გვიანდელი პერიოდის ქართული ხუროთმოძღვრების ნიმუშები.
ჩხოროწყუს მუნიციპალიტეტის მუზეუმები